                                                    ANEXA la HCL nr.105/25.07.2023
                                 STUDIU DE OPORTUNITATE
privind concesionarea prin licitație publică a suprafeţei de 36,1673 ha teren extravilan situat în T 5
I. PREZENTARE GENERALĂ, DESCRIEREA ȘI IDENTIFICAREA BUNULUI CE URMEAZĂ A FI CONCESIONAT
Promovarea energiei electrice produse din Surse Regenerabile de Energie (denumită în continuare SRE) reprezintă o prioritate majora a Uniunii Europene, așa după cum se arată în Cartea Alba privind politica energetică, Cartea Alba privind SRE, Cartea Verde privind siguranța alimentării cu energie electrică, Directiva 77/2001/CE privind promovarea producerii E-SRE etc. Din motive de siguranță si diversificare a furnizării energiei electrice, de protectie a mediului înconjurător și de coeziune socială și economică, SRE se înscriu în aria preocupărilor majore ale Uniunii Europene, în special, datorită dependentei de import și tendintei de crestere a consumului. în prezent, Uniunea Europeană depinde în proporție de 70% de importul din Comunitatea Statelor Independente și Orientul Mijlociu. 
De asemenea, cresterea consumului de energie electrică din SRE constituie un aspect important al pachetului de măsuri necesare pentru respectarea Protocolului de la Kyoto la Convenția Națiunilor Unite privind schimbările climatice. Pe de altă parte, strategia de dezvoltare economico-socială locală, prin consolidarea SRE, funizează orașului stabilitate și extindere economică solidă. 
Dezvoltarea investițiilor locale presupune crearea unui climat care să atragă și alte investiții externe, ceea ce va avea un impact pozitiv atât asupra comunității locale cât și asupra întregii regiuni, prin creșterea ofertei de noi locuri de muncă direct create, creșterea salariilor, a vânzărilor, realizarea unor lucrări de infrastructură (drumuri asfaltate, etc), Necesitatea implementării acestui proiect rezultă și datorită dezideratului lansat la nivel național și european în scopul utilizării energiilor regenerabile într-o pondere cât mai mare în  vederea producerii energiei electrice și termice. 
Astfel, pe lângă un impact mai redus asupra mediului prim conservarea unor astfel de energii regenerabile, se conservă materii energetice neregenerabile sau cu regenerare scăzută (cărbune, material lemnos în stare brută) care, utilizate ca și combustibil pot crea un dezechilibru ecologic prin gazele de ardere rezultate în urma combustiei, epuizarea resurselor minerale și prin dispariția unor suprafețe de pădure. 
În scopul încadrării în prevederile Uniunii Europene (UE) de a promova dezvoltarea durabilă prin gestionarea eficientă a resurselor naturale și imbunătațirea calității vieții, politica UE instituie obligativitatea acțiunilor solidare a statelor membre pentru dezvoltarea de noi surse de energie și energii regenerabile. În conformitate cu noua Politică Energetică a Uniunii Europene (UE) elaborată în anul 2007, energia este un element esențial al dezvoltării la nivelul Uniunii și pentru satisfacerea necesarului de energie atât în prezent, cât și pe termen mediu și lung, la un preț cât mai scăzut, adecvat unei economii moderne de piață și unui standard de viață civilizat, în condiții de calitate, siguranță în alimentare, cu respectarea principiilor dezvoltării durabile. 
De asemenea, prin Comunicarea  COM (2019) 640 fmal - Comisiei Europene către Parlamentul European, Consilul European, Comitetul Economic și Social European și Comitetul Regiunilor din 11.12.2019 se propune un Pact ecologic european pentru Uniunea Europeană (UE) și pentru cetățenii săi în cadrul comunicării se reiterează angajamentul Comisiei de a aborda provocările legate de climă și de mediu, care sunt responsabilitatea definitorie a generației actuale. Pactul ecologic european prezintă o nouă strategie de creștere care are drept scop transformarea UE într-o societate echitabilă și prosperă, cu o economie modernă, competitivă și eficientă din punctul de vedere al utilizării resurselor, în care să nu existe emisii nete de gaze cu efect de seră în 2050 și în care creșterea economică să fie decuplată de utilizarea resurselor. 
Pactul urmărește, de asemenea, să protejeze, să conserve și să consolideze capitalul natural al UE, precum și să protejeze sănătatea și bunăstarea cetățenilor împotriva riscurilor legate de mediu și a impacturilor aferente. Producția și utilizarea energiei în diversele sectoare economice reprezintă peste 75 % din emisiile de gaze cu efect de seră din UE. 
Eficiența energetică trebuie să constituie o prioritate. Trebuie dezvoltat un sector al energiei electrice care să se bazeze în mare măsură pe surse regenerabile, urmând ca acest demers să fie completat de eliminarea rapidă a cărbunelui și de decarbonizarea gazelor, în acelasi timp, aprovizionarea cu energie a UE trebuie să fie sigură și accesibilă ca preț atât pentru consumatori, cât si pentru întreprinderi. Pentru ca acest lucru să se poată înfăptui, este esențial să se asigure faptul că piața europeană a energiei este pe deplin integrată, interconectată și digitalizată și că respectă neutralitatea tehnologică. 
Când statele membre vor începe să iși actualizeze în anul 2023, planurile naționale în materie de energie și climă, acestea ar trebui să reflecte noul nivel de ambiție în materie de climă. Comisia va continua să se asigure că întreaga legislație relevantă este respectată cu rigurozitate. Sursele regenerabile de energie vor juca un rol esențial. Integrarea inteligentă a surselor regenerabile de energie, a eficienței energetice și a altor soluții durabile la nivel trans-sectorial va contribui la realizarea decarbonizării la cel mai scăzut cost cu putință. 
Scăderea rapidă a costului surselor regenerabile de energie, corelată cu îmbunătățirea elaborării politicilor care favorizează acest obiectiv, a redus deja impactul utilizării surselor regenerabile de energie asupra facturilor de energie ale gospodăriilor. în contextul mai sus arătat și al alinierii țării noastre la obiectivele UE, se consideră oportun de către oraşul Boldeşti-Scăeni concesionarea unui teren în suprafață de 361.673,00 mp aflat în domeniul privat al oraşului, în vederea construirii și exploatării unui parc fotovoltaic având în vedere potențialul deosebit al zonei pentru dezvoltarea unui asemenea proiect. Perioada propusă de concesionare este de 49 ani, având în vedere atât volumul investițiilor necesare cât și durata de exploatare a acestuia.
Obiectul concesiunii îl constituie suprafaţa de 36,1673 ha (361.673,00 mp), proprietatea privatǎ a oraşului, conform HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni cu modificările și completările ulterioare, este situat în  extravilanul oraşului Boldeşti-Scăeni, Tarlaua 5, P 43/4, nr. cadastral 25791, P 43/3 nr. cadastral 25793, P 51 nr. cadastral 25799 , P 43/1/1 nr. cadastral 25800, P 43/2 nr. cadastral 25802, P 40 nr. cadastral 25804 și P 43/5 nr. cadastral 25806.
    Administrația Națională a Rezervelor de Stat și Probleme Speciale a emis avizele privind încadrarea obiectului concesiunii în infrastructura sistemului național de apărare cu numerele : 1866PS/ 09.06.2023, 1867PS/ 09.06.2023, 1868PS/ 09.06.2023, 1869PS/ 09.06.2023,1870PS/ 09.06.2023, 1871PS/ 09.06.2023 și 1872PS/ 09.06.2023 pentru cele şapte parcele din Tarlaua 5.

OSPA Prahova a elaborat Studiul pedologic privind încadrarea terenurilor în clase de calitate în concodanţă cu prevederile art. 92 din Legea nr. 18/1991 privind fondul funciar, republicată, cu modificările şi completările ulterioare, potrivit anexei. Terenurile se încadrează în clasele III,IV şi V de calitate.
Terenul face parte din amenajamentul pastoral aprobat prin HCL nr. 165/19.12.2017, a fost închiriat prin contractul de închiriere nr. 5915/20.04.2018 către un crescător de animale, iar prin HCL nr. 48/30.03.2021 contractul a fost reziliat.  În prezent terenul nu are o folosință agricolă, (pajişte) fiind acoperit de vegetație și arbuști.
Obiectivul concesionǎrii îl constitue construirea şi exploatarea unui parc de panouri fotovoltaice, în sistem dual, în concordanţă cu prevederile legale astfel încât existenţa parcului fotovolatic să nu afecteze în viitor activitatea de păşunat (dată fiind categoria de folosinţă a terenului).
Autoritatea publică, în calitate de concedent, va stabili prin Caietul de sarcini, condiţiile exploatării pajiştii în sistem dual.
Terenul situat în extravilanul orașului Boldești-Scăeni, în suprafață de 36,1673 ha, are acces din strada Poienilor (DC 55B)  prin drumuri de exploatare şi are valoarea de inventar: 1.913.499,65 lei.
II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ  REALIZAREA CONCESIUNII
1. Motive economico-financiare
Studiul s-a întocmit în temeiul Ordonanței de Urgență a Guvernului nr. 57/2019 privind Codul Administrativ, cu modificările și completările ulterioare, unde găsim elemente esențiale care justifică necesitatea concesionării, modalitatea înfăptuirii acesteia, precum și datele de bază pentru întocmirea Caietului de sarcini și a Contractului de concesiune. 
Terenul care urmează să fie concesionat are o suprafață de 361.673,00 mp, este situat în extravilanul orașului Boldești-Scăeni și aparține domeniului privat al unității administrativ teritoriale. După exploatarea terenului, conform documentelor și avizelor specifice, redarea acestuia în circuitul agricol va fi făcută cu respectarea legislației specifice în vigoare, cu menţinerea în clasa de calitate avută anterior aprobării concesiunii și la aceeași categorie de folosinţă. Potrivit art. 5 alin. 3 lit b) din Ordonanța de Urgență a Guvernului nr. 34 / 2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, scoaterea definitivă sau temporară din circuitul agricol a pajiştilor situate în extravilan se poate face cu avizul Ministerului Agriculturii şi Dezvoltării Rurale, pentru: înfiinţarea de noi capacităţi de producere a energiei regenerabile, în condiţiile legii, care să nu afecteze buna exploatare a pajiştilor.Terenul va fi concesionat în vederea construirii şi exploatării unui parc fotovoltaic. 

Prin aceste lucrări, nu va fi afectată calitatea mediului, concesionarul fiind obligat să respecte prevederile avizului emis de Agenția pentru Protecția Mediului Prahova.  Concesionarea trece întreaga responsabilitate pentru modul de gestionare a terenului concesionat, în sarcina concesionarului. 
Prin permiterea exploatării în zonă vor fi atrase fonduri private pentru realizarea investițiilor propuse, se creează noi locuri de muncă, astfel fiind atrasă forță de muncă din zonă, atât pe perioada realizarii investițiilor cât și în perioada exploatării, întreținerii și fumizării de energie electrică.
Concesionarul va avea obligaţia întreţinerii bunului imobil pe întreaga perioadă a derulării contractului de concesiune şi va avea obligaţia achitării redevenţei stabilite şi a impozitelor şi taxelor impuse de legislaţia în vigoare.
Din punct de vedere juridic, concesionarea terenului se va face prin licitaţie publică organizată în conformitate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare. Concesionarea terenului ca şi abordare reprezintă modalitatea cea mai des utilizată, devenind în prezent un standard comun şi acceptat pentru dezvoltarea unor proiecte.
 Conform legislației în vigoare concesiunea poate fi acordată pe o perioada de maximum 49 de ani, sub condiţia respectării clauzelor contractuale. În situaţia de faţă, durata concesiunii se propune să fie de maxim 49 ani, cu posibilitatea de reducere respectiv până la data expirării perioadei de funcţionare a obiectivului.
2.Motive sociale
Prin concesionarea acestui teren concesionarul va fi obligat sǎ angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului  Boldeşti-Scǎeni are dreptul sǎ angajeze din alte localitǎţii. 
3.Motive de mediu

Contractul de concesiune transferă responsabilitatea viitorului concesionar cu privire la respectarea clauzelor de protecţia mediului, printre care unele dintre cele mai importante sunt: 
- luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei; 
- gestionarea responsabilă şi utilizarea durabilă a resurselor; 
- gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare;

     - se interzice evacuarea, deversarea apelor uzate, fecaloide, menajere și aruncarea deșeurilor. Totodată, prin concesionare, este evitată depozitarea în această zonă a resturilor menajere și industriale.
4. Avizări. Pentru concesionarea terenului au fost obţinute avizele obligatorii ale Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare, după caz, potrivit dispoziţiilor Codului administrativ.
În baza contractului de concesiune şi a documentaţiei întocmite concesionarul va solicita Avizul de la Ministerul Agriculturii pentru scoaterea din circuitul agricol a suprafeţei de pajişte afectată de construcţiile şi de alte amenajări realizate în scopul punerii în funcţiune a parcului fotovoltaic.
III. NIVELUL MINIM AL REDEVENȚEI

      Preţul minim de pornire a licitaţiei, stabilit în urma întocmirii Raportului de evaluare de către  evaluator autorizat ANEVAR , Ene Constanța, este de 1,48 euro/mp, rezultând o valoare totala de 538.400  euro, echivalentul a 2.668.200 lei la cursul valutar de la data emiterii raportului, 19.06.2023.


Nivelul redevenţei de pornire a licitatiei, va fi stabilit ținând cont de prevederile art.307, alin.(5), din OUG nr.57/2019 privind Codul administrativ și anume:

a) Proporționalitatea redevenței cu beneficiile obținute din exploatarea bunului de către concesionar:

- beneficiile obținute de către concesionar, considerăm că vor fi direct proporționale cu redevența rezultată din Raportul de evaluare.
b)Valoarea de piață a bunului care face obiectul concesiunii:

- valoarea de piață evaluată de evaluator autorizat ANEVAR Ene Constanta este de  1,48 euro/mp;

c) Corelarea redevenței cu durata concesiunii:
Durata propusă pentru concesiune este de 49 ani;

 În ipoteza recuperării valorii de piață în 49 de ani, rezultă: 538.400 euro/49ani =10.988 euro/ an redevență.
IV. PROCEDURA UTILIZATĂ PENTRU ATRIBUIREA CONTRACTULUI DE CONCESIUNE ȘI JUSTIFICAREA ALEGERII PROCEDURII
Conform art. 312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 
V. DURATA ESTIMATĂ A CONCESIUNII  

Durata propusă pentru concesiune este de 49 ani.
VI TERMENUL PREVIZIBIL PENTRU REALIZAREA PROCEDURII DE CONCESIUNE

Licitaţia  pentru atribuirea contractului de concesiune se va desfǎşura în cursul semestrului II al anului 2023.

    Întocmit,
Mateșan Valeria
